Diari Oficial de la Generalitat Valenciana


Sumari del DOGV 6708, del 07-02-2012 (2012/951)

Notificació del laude emés per la Junta Arbitral de Transports d'Alacant. Expedient número 034/11-A.
----------------------------------------------------------------------------------------------------

### Dades del document

Número de DOGV
:   6708

Data del DOGV
:   07-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/951


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 034/11-A. [2012/951]  
Manuel Sánchez Gallego, president de la Junta Arbitral de Transports d'Alacant, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber al representant legal de Ferramenta i Fixació, SLL, que s'ha dictat laude en l'expedient referit i que com no s'ha pogut notificar per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Manuel Sánchez Gallego. Vocals: Francisco Ortiz Gutiérrez, Miguel García Navarro. Secretària vocal: Carolina Casal Asensio. Parts: Reclamant: Transportes Ochoa, SA, representada per Luis López Ávila. Reclamat: Ferramenta i Fixacio, SLL, que no compareix a l'acte de vista.  
A Alacant, el 15 de desembre de 2011 a les 9.30 hores es constituïx la Junta Arbitral de Transports pels membres expressats al marge i, amb l'assistència de les parts per a resoldre l'expedient 034/11-A, se celebra la vista oral respecte de la reclamació següent: impagament transport. Incompareixença del demandat. Una vegada iniciada la vista oral pel president es comprova la identitat de la part compareixent i la qualitat amb què hi intervé, es verifica que Luis López Ávila, amb DNI número 48388443P, actua en nom i representació de Transportes Ochoa, SA, segons escriptura de poder atorgada a favor seu l'1 de desembre de 2010 a Saragossa davant del notari Eloy Jiménez Pérez, la qual és admesa per la Junta i incorporada a l'expedient.  
  
La part reclamada ha sigut notificada per mitjà d'anuncis en el tauler d'edictes de l'Ajuntament d'Alcoi, i en el Diari Oficial de la Comunitat Valenciana de data 25.11.2011, una vegada intentada en el seu domicili social d'Alcoi la notificació per mitjà del servici de Correus, amb justificant de recepció, de tot això hi ha la deguda constància en la documentació que es troba en poder de la Junta Arbitral. Concedida la paraula a la reclamant deixa basada la seua reclamació en els següents antecedents de fet:  
1. La part demandant es ratifica en la seua demanda, que com a conseqüència de les seues relacions comercials existents entre les parts, va realitzar per compte de la demandada els transports que queden especificats en el text de les factures adjuntes a la demanda (factures: 4620.00117, 4620.00773, 4620.00023, 4620.40255, 4620.01347, 4620.00770, 508031123), per un import total 3.334,33 €. Estes factures resultaran impagades per part de la demandada, la mercantil Ferramenta i Fixació, SLL. Segons això, reclama en este acte, la quantitat pendent de cobrament que ascendix a: 3.334,33 €, més els interessos legals sol·licitats de 133,49 €.  
2. Davant de la incompareixença de la part reclamada, la part reclamant sol·licita la recepció a prova, perquè es tinga per presentada la documental aportada per la demanda, i es tinga per aportada al present procediment.  
Sense mes qüestions a tractar es dóna per conclosa la vista.  
S'apliquen els següents fonaments jurídics:  
1. La competència territorial de la Junta, de la que res s'al·lega, ve determinada en els articles 6 i 7.2 del Reglament de la LOTT (RD 1211/90).  
2. La submissió, al no estar expressament pactada, i ser la quantia inferior a la que determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que d'este article fa l'article 162 de la Llei 13/1996 de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol d'Ordenació dels Transports Terrestres: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat." No consta en l'expedient que s'haja fet cap manifestació en el sentit preceptuat.  
3. De les manifestacions realitzades en vista i de la documentació que es va aportar amb la reclamació, es constata fefaentment que els ports que són reclamats en esta demanda i les factures dels quals hi consten adjuntades, van ser efectivament realitzats, la qual cosa determina el dret al seu cobrament per part de la reclamant. Per tot això, una vegada valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Transportes Ochoa, SA, representada per Luis López Ávila, contra Ferramenta i Fixació, SLL, ja que dels fets relatats, dels documents probatoris i de les declaracions efectuades s'establix que al haver-se realitzat el transport reclamat dins de les condicions contractuals convingudes s'ha de lliurar el seu import.   
  
Per tot això Ferramenta i Fixació, SLL, ha de pagar a Transportes Ochoa, SA, la quantitat de tres mil tres-cents trenta-quatre euros i trenta-tres cèntims (3.334,33 euros), més cents trenta-tres euros i quaranta-nou cèntims (133,49 euros), calculats com interés legal pel reclamant conforme a l'interés legal dels diners per a l'exercici 2011, en un 4%. Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge. Amb independència d'això, dins dels deu dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge. Una vegada transcorreguts vint dies des de la notificació d'este laude a les parts, podrà instar-se la seua execució forçosa, davant del Jutjat Mercantil d'Alacant, conforme establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil».  
Els dits terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
Alacant, 25 de gener de 2012.- El president de la Junta Arbitral de Transports d'Alacant: Manuel Sánchez Gallego.